
Anglia, et venire in Angliam, et morari et ire per Angliam,
tarn per terrain quam per aquam, ad emendum et vendendum,
sine omnibus malis toltis, per antiquas et rectas consuetudines,
praeterquam in tempore gwerrae, et si sint de terra contra nos
gwerrina ; et si tales inveniantur in terra nostra in principio
gwerrae, attachientur sine dampno corpomm et rerum, donee
sciatur a nobis vel capitali justiciario nostro quomodo merca-
tores terrae nostrae tractentur, qui tune invenientur in terra
contra nos gwerrina; et si nostri salvi sint ibi, alii salvi sint
in terra nostra.

42.  Liceat unicuique de cetero exire de regno nostro, et
redire, salvo et secure, per terrain et per aquam, salva fide
nostra,   nisi   tempore   gwerrae   per   aliquod   breve   tempus,
propter communem utilitatem regni, exceptis imprisonatis et
utlagatis secundum legem regni, et gente de terra contra nos
gwerrina, et mercatoribus de quibus fiat sicut praedictum est.

43.  Si  quis  tenuerit  de  aliqua  escaeta,  sicut  de  honore
Walingeford, Notingeham, Bononiae, Lainkastriae, vel de aliis
eskaetis,   quae sunt  in manu nostra,  et sunt baroniae,  et
obierit, haeres ejus non det aliud relevium, nee faciat nobis
aliud servitium quam faceret baroni si baronia ilia esset in
manu baronis ;   et nos eodem modo earn tenebimus quo baro
earn tenuit.

44.  Homines qui manent extra forestam non veniant de
cetero  coram  justiciariis  nostris  de  forest a per  communes
summonitiones, nisi sint in placito, vel pleggii alicujus vel
aliquorum, qui attachiati sint pro foresta.

45.  Nos   non   faciemus   justiciaries,   constabularies,   vice-
comites, vel ballivos, nisi de talibus qui sciant legem regni et
earn bene velint observare.

' 46. Omnes barones qui fundaverunt abbatias, unde habent
cartas regum Angliae, vel antiquam tenuram, habeant earum
custodiam cum vacaverint, sicut habere debent.

47.  Omnes forestae quae afforestatae sunt tempore nostro,
statim deafforestentur ;   et ita fiat de ripariis quae per nos
tempore nostro positae sunt in defense.

48.  Omnes malae consuetudines de forestis et warennis, et
de forestariis et warennariis, vicecomitibus et eorum ministris,
ripariis et earum custodibus, statim inquirantur in quolibet
comitatu per duodecim milites juratos de eodem comitatu, qui
debent eligi per probos homines ejusdem comitatus, et infra
quadraginta dies post inquisitionem factam, penitus, ita quod